Η εκκλησία της Μεταμορφώσεως στο Κίζι Πογκόστ.
Το **Κίζι Πογκόστ** (ρωσικά: *Кижский Погост*) είναι ένας ιστορικός χώρος που χρονολογείται από τον 17ο αιώνα στο νησί Κίζι. Το νησί βρίσκεται στη λίμνη Ονέγκα της Δημοκρατίας της Καρελίας στη Ρωσία. Το Πογκόστ είναι η περιοχή μέσα σε έναν φράκτη που περιλαμβάνει δύο μεγάλες ξύλινες εκκλησίες (η μία εκκλησία της Μεταμορφώσεως με 22 τρούλους και η άλλη εκκλησία της Παναγίας με 9 τρούλους) και ένα καμπαναριό. Το Πογκόστ είναι γνωστό για την ομορφιά και τη μακροβιότητά του, παρά το γεγονός ότι είναι χτισμένο αποκλειστικά από ξύλο. Το 1990 περιλήφθηκε στον κατάλογο της ΟΥΝΕΣΚΟ για τις τοποθεσίες παγκόσμιας πολιτιστικές κληρονομιάς και το 1993 καταχωρήθηκε ως τόπος Ρωσικής Πολιτιστικής Κληρονομιάς.

Εκκλησία της Μεταμορφώσεως
--------------------------

Η εκκλησία της Μεταμόρφωσης του Σωτήρος (*Церковь Преображения Господня*) είναι το πιο αξιοσημείωτο μέρος του πογκόστ. Η εκκλησία δεν είναι θερμαινόμενη και, ως εκ τούτου, θεωρείται ως θερινή εκκλησία, καθώς δεν λειτουργεί το χειμώνα. Η Αγία Τράπεζα του ναού τοποθετήθηκε στις 6 Ιουνίου 1714, όπως αναγράφεται σε χάραξη πάνω στον Σταυρό που βρίσκεται στο εσωτερικό του. Αυτή η εκκλησία χτίστηκε στο χώρο μιας παλαιότερης, που κάηκε από κεραυνό. Τα ονόματα των οικοδόμων της δεν είναι γνωστά. Ένας θρύλος λέει ότι ο κύριος οικοδόμος χρησιμοποίησε ένα τσεκούρι για ολόκληρη την κατασκευή, το οποίο έριξε στη λίμνη μετά την ολοκλήρωσή του λέγοντας «δεν υπήρξε και δεν θα υπάρξει άλλο που να του μοιάζει».

Η εκκλησία έχει 22 τρούλους και, με ύψος 37 μέτρα, είναι ένα από τα ψηλότερα ξύλινα κτίρια στη Βόρεια Ευρώπη. Η περίμετρός της είναι 20×29 μέτρα. Θεωρείται ότι εκκλησία με τους 18 τρούλους στη νότια ακτή της λίμνης Ονέγκα, που χτίστηκε το 1708 και καταστράφηκε από πυρκαγιά το 1963, ήταν πρόδρομος αυτής. Σύμφωνα με τη ρωσική ξυλουργική παράδοση εκείνης της εποχής, η εκκλησία χτίστηκε από ξύλο χωρίς καθόλου καρφιά, εκτός από τους τρούλους και τη στέγη. Υπάρχουν περίπου 180.000 καρφιά τα οποία ασφαλίζουν τις 60.000 σανίδες της στέγης.

Παραπομπές
----------

1. ↑  Ανακτήθηκε στις 1  Ιουλίου 2019.
2. ↑  Приказы Министерства культуры РФ № 901 от 01.06.2017, № 1305 от 04.08.2017, № 87 от 29.01.2019
3. ↑  Kizhi Pogost at UNESCO
4. ↑  Decree N 1847 on November 6, 1993, by the President of Russia Αρχειοθετήθηκε 2017-06-29 στο Wayback Machine. (στα ρωσικά)
5. ↑  Stephen J. Kelley, Joseph R. Loferski, επιμ. (2000). *Wood structures: a global forum on the treatment, conservation, and repair of cultural heritage*. ASTM International. σελ. ix. ISBN 0-8031-2497-X.
6. ↑  Robin Milner-Gulland (2000). *The Russians*. Wiley-Blackwell. σελ. 35. ISBN 0-631-21849-1.
7. ↑  Ethnographic and open-air museums, UNESCO, σελ. 170-173
8. ↑  William Minor (1995). *Unzipped souls: a jazz journey through the Soviet Union*. Temple University Press. σελ. 142. ISBN 1-56639-324-8.
9. ↑  John Onians (2004). *Atlas of world art*. Laurence King Publishing. σελ. 161. ISBN 1-85669-377-5.

Εξωτερικοί σύνδεσμοι
--------------------

* Πολυμέσα σχετικά με το θέμα  Kizhi Pogost στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 309793613

 |

 |